Μυιοψία

Οι μυιοψίες (από τις αρχαιοελληνικές λέξεις «μυῖα»/μύγα και «ὄψις»/όψη-όραση) γνωστές λανθασμένα κι ως μυοψίες είναι μερικές φορές ορατές εναποθέσεις μέσα στο υδατοειδές υγρό του ματιού («το υαλοειδές») το οποίο είναι συνήθως διαφανές, ή μεταξύ του υαλοειδούς και του αμφιβληστροειδούς.Cline D; Hofstetter HW; Griffin JR. Dictionary of Visual Science. 4th ed. Butterworth-Heinemann, Boston 1997.  Κάθε μυιοψία μπορεί να μετρηθεί από το μέγεθος, το σχήμα, την πυκνότητα, τον δείκτη διάθλασης και την κινητικότητα. Αποκαλούνται ανεπίσημα και μυγάκια. Ονομάζονται επίσης muscae volitantes (στα λατινικά για τις «ιπτάμενες μύγες») ή mouches volantes (από την ίδια φράση στα γαλλικά), και floaters (στα αγγλικά για κάτι που επιπλέει ή αιωρείται). Το υαλώδες ξεκινά συνήθως διαφανές, αλλά ατέλειες μπορεί σταδιακά να αναπτυχθούν καθώς το άτομο μεγαλώνει. Ο κοινός τύπος μυιοψίας, που υπάρχει στα μάτια των περισσότερων ανθρώπων, οφείλεται σε αυτές τις εκφυλιστικές αλλαγές του υαλοειδούς. Η αντίληψη των μυιοψιών, η οποία μπορεί να είναι ενοχλητική ή προβληματική για μερικούς ανθρώπους, είναι γνωστή ως μυιοδεσοψία.From Greek μυιώδης "fly-like" (Myiodes was also the name of a fly-deterring deity) and ὄψις "sight." Κατά κύριο λόγο δεν χρειάζεται θεραπεία, εκτός από σοβαρές περιπτώσεις, όπου η υαλοειδεκτομή (χειρουργική επέμβαση), και η υαλοειδεόλυση με λέιζερ.

Οι μυιοψίες είναι ορατές είτε λόγω των ατελειών των σκιών που ρίχνονται στον αμφιβληστροειδή,American Academy of Ophthalmology. "Floaters and Flashes: A Closer Look" (pamphlet) San Francisco: AAO, 2006.  είτε λόγω της διάθλασης του φωτός που περνά μέσα από αυτές, και μπορεί να εμφανιστούν ως μία ή μαζί με αρκετές άλλες ως συστάδα στο οπτικό πεδίο κάποιου. Μπορεί να εμφανίζονται ως κηλίδες, νήματα ή θραύσματα «ιστών αράχνης», που επιπλέουν αργά μπροστά στα μάτια του παρατηρητή, και κινούνται ειδικά προς την κατεύθυνση που κινούνται τα μάτια. Καθώς αυτά τα αντικείμενα υπάρχουν μέσα στο ίδιο το μάτι, δεν αποτελούν οπτικές ψευδαισθήσεις αλλά είναι ενδοπτικά φαινόμενα (που προκαλούνται από το ίδιο το μάτι). Δεν πρέπει να συγχέονται με το οπτικό χιόνι, το οποίο είναι παρόμοιο με το στατικό σήμα σε μια τηλεοπτική οθόνη, αν και αυτές οι δύο καταστάσεις μπορεί να συνυπάρχουν ως μέρος ενός αριθμού οπτικών διαταραχών που περιλαμβάνουν την παλινοψία, κλπ.

Παραπομπές

Κατηγορία:Όραση